als_Latn dik_Latn sag_Latn
Tjetër shkarkim në nivel drejtorësh për shkak të pjesëmarrjes në fushatë elektorale. Marisa Kaçori është shkarkuar nga posti i Drejtoreshës së Zyrës së Punës në Tiranë, me motivacionin se ka marrë pjesë në fushatën elektorale të Partisë Sociaslite.
Në njoftimin e Ministrisë së Mirëqenies Sociale dhe Rinisë thuhet se në kuadër të masave të marra për parandalimin e angazhimit të punonjësve të administratës publike në aktivitete elektorale, brenda orarit zyrtar të punës, Ministrja Xhulieta Kërtusha ka firmosur sot propozimin për largim nga puna të drejtoreshës rajonale të Shërbimit Kombëtar të punësimit, Tiranë.
Ministrja Kërtusha i ka propozuar z. Artur Mickaj, drejtor i Shërbimit Kombëtar të Punësimit, largimin nga puna të znj. Marisa Kaçori me arsyetimin se për këtë të fundit ka fakte që vërtetojnë pjesëmarrjen në fushatën elektorale të Partisë Socialiste.
Ky është shkarkimi i dytë pas ngritjes së task forcës për monitorimin e administratës. Më herët u shkarkua nga detyra edhe Drejtori i Postës, Majlind Lazimi. /b.l/noa.al/
als_Latn als_Latn als_Latn als_Latn